OpenLLM-France/wikimedia huggingface dataset:
# Ernesto Corbella Albiñana

Llicenciat en dret i advocat. Va ser paer en cap de Lleida des de 1976 fins 1979, conseller local del Moviment Nacional i procurador de les Corts Espanyoles de la dictadura franquista. A les eleccions generals espanyoles de 1977 va ser candidat per la Unió de Centre Democràtic al Senat d'Espanya, però no va ser escollit. Posteriorment, va ingressar a Unió Democràtica de Catalunya i va ser elegit diputat a les eleccions al Parlament de Catalunya de 1984 per Convergència i Unió.

## Referències

* ↑ «Els darrers alcaldes que ha tingut la ciutat de Lleida». 7 Accents, 22-09-2014 [Consulta: 31 maig 2024].
# Consagració reial

La consagració reial és una cerimònia religiosa que confereix a un sobirà un caràcter sagrat (a vegades fins i tot diví) desmarcant-se així de la resta de les persones. És una cerimònia diferent a la coronació. Al llarg de la història han estat consagrats Pipí el Breu, durant l'edat mitjana, Wamba, rei visigot de Toledo, i Saül i David, reis hebreus durant l'edat antiga. Precisament, l'acte de consagració reial és una cerimònia que prové del judaisme i que s'inicià amb aquests dos reis hebreus.

## Vegeu també

* Coronació dels reis de França

## Bibliografia

* Nicolas Sylvestre Bergier, Diccionari de teologia, 1846
# Valparaiso (Indiana)

Valparaiso és una població dels Estats Units a l'estat d'Indiana. Segons el cens del 2000 tenia 27.428 habitants.

## Demografia

Segons el cens del 2000, Valparaiso tenia 27.428 habitants, 10.867 habitatges, i 6.368 famílies. La densitat de població era de 971,6 habitants/km².
Dels 10.867 habitatges en un 28,8% hi vivien nens de menys de 18 anys, en un 45,9% hi vivien parelles casades, en un 9,7% dones solteres, i en un 41,4% no eren unitats familiars. En el 33,4% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,2% tenia menys de 18 anys, un 17,4% entre 18 i 24, un 28,1% entre 25 i 44, un 20,2% de 45 a 60 i un 13,1% 65 anys o més.
L'edat mediana era de 33 anys. Per cada 100 dones de 18 o més anys hi havia 88,5 homes.
La renda mediana per habitatge era de 45.799$ i la renda mediana per família de 60.637$. Els homes tenien una renda mediana de 46.452$ mentre que les dones 26.544$. La renda per capita de la població era de 22.509$. Entorn del 4,8% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valparaiso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Valparaiso». American Fact Finder. Oficina del Cens dels Estats Units, 12-01-2010.
# Escorxador de Myanmar

El escorxador de Myanmar (Lanius collurioides) és un ocell de la família dels lànids (Laniidae).

## Hàbitat i distribució

Habita garrigues i terres de conreu, a les muntanyes al nord-est de l'Índia, Myanmar, sud de la Xina i sud-est d'Àsia, a excepció de la Península Malaia.

## Referències

* ↑ «Escorxador de Myanmar». Cercaterm. TERMCAT, Centre de Terminologia. Rev. 31/12/2022(català)
# Societat Catalana d'Estudis Hebraics

La Societat Catalana d'Estudis Hebraics (SCEHB) és una societat filial de l'Institut d'Estudis Catalans, adscrita a la Secció Històrico-Arqueològica creada l'any 1995.
En fou el precedent l'Associació d'Estudiosos del Judaisme Català (ADEJUC), constituïda el 1985 a Tàrrega, presidida fins al 1988 per Jaume Riera i Sans i posteriorment, fins al 1992, per Eduard Feliu i Mabres. Dissolta l'ADEJUC el 1993, hom creà la Societat Catalana d'Estudis Hebraics com a filial de l'IEC el 1995, que tingué com a primer president a Eduard Feliu i Mabres, fins a la seva mort el 2009. Des d'aquest any ocupa el càrrec Pere Casanellas i Bassols.
La Societat Catalana d'Estudis Hebraics té com a finalitat general el conreu dels estudis històrics i filològics relacionats amb la història del poble jueu i de la cultura hebrea. Es proposa, entre altres objectius, la recuperació, la promoció, l'estudi i la difusió del patrimoni arqueològic i documental dels jueus catalans de l'edat mitjana, i de la seva història politicosocial, religiosa i cultural. Publica la revista Tamid. El 2017 instituí el premi Josep Ribera i Florit al millor treball de grau sobre hebraisme o judaisme.

## Referències

* 1 2 3 «.xml Societat Catalana d'Estudis Hebraics». Gran Enciclopèdia Catalana. Barcelona: Grup Enciclopèdia Catalana.
* ↑ Alegret i Sanroma, Salvador. Petita història de l'Institut d'Estudis Catalans. Institut d'Estudis Catalans. ISBN 978-84-8334-935-9 [Consulta: 26 novembre 2019].
* ↑ «Publicacions de l'ADEJUC». Institut d'Estudis Catalans. [Consulta: 26 novembre 2019].
* ↑ Balcells, Albert. L'Institut d'Estudis Catalans: una síntesi històrica. Institut d'Estudis Catalans, 2012, p. 172. ISBN 978-84-9965-107-1 [Consulta: 26 novembre 2019].

## Enllaços externs

* Societat Catalana d'Estudis Hebraics
# One (cançó de Swedish House Mafia)

«One» va ser la primera cançó produïda pel grup suec Swedish House Mafia. Va ser llençada el 26 d'abril de 2010, en la seva versió instrumental a Suècia.
La versió titulada «One (Your name)» fa referència a la inclusió de la veu del raper Pharrell Williams i va ser llençada per Virgin Records. Va ser un èxit a Europa, especialment als Països Baixos on va ser número 1.

## Referències

* ↑ «Swedish House Mafia - One Remix, homenaje al influyente grupo» (en espanyol europeu), 23-09-2016. Arxivat de l'original el 2016-09-25. [Consulta: 24 setembre 2016].
Viccionari
# Richarlison de Andrade

Richarlison de Andrade (Nova Venécia, 10 de maig de 1997), conegut esportivament com a Richarlison (hiˈʃaʁl(i)sõ), és un futbolista professional brasiler que juga de davanter pel Tottenham Hotspur FC anglès i per l'equip nacional brasiler.

## Referències

* 1 2 «Richarlison: Overview». Premier League. [Consulta: 6 octubre 2018].
* ↑ https://forvo.com/word/richarlison/#pt

## Enllaços externs

* Fitxa al web del Tottenham Hotspur F.C.
* Richarlison de Andrade – Fitxa i estadístiques a la UEFA
Richarlison amb el Brasil - Plantilles de navegació :
Selecció de futbol del Brasil – Copa del Món de Futbol de 2022
1 Alisson •
2 Danilo •
3 Thiago Silva  •
4 Marquinhos •
5 Casemiro •
6 Alex Sandro •
7 Paquetá •
8 Fred •
9 Richarlison •
10 Neymar •
11 Raphinha •
12 Weverton •
13 Dani Alves •
14 Militão •
15 Fabinho •
16 Telles •
17 Bruno Guimarães •
18 Gabriel Jesus •
19 Antony •
20 Vinícius Jr. •
21 Rodrygo •
22 Ribeiro •
23 Ederson •
24 Bremer •
25 Pedro •
26 Martinelli •
Entrenador: Tite :
# Resclosa Petita riu Set

La Resclosa Petita riu Set és una obra d'Alfés (Segrià) inclosa a l'Inventari del Patrimoni Arquitectònic de Catalunya.

## Descripció

Resclosa o peixera petita del riu Set.
Es tracta d'una estructura arquitectònica construïda en pedra escairada, a manera d'escalons, de manera transversal al curs del riu. La seva finalitat és elevar el nivell de l'aigua i derivar-ne el corrent per aprofitar el cabal als molins, sistemes de rec, etc.

## Referències

* 1 2 «Resclosa Petita riu Set». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Consciència

«Consciència» té aquests significats:
* Consciència (filosofia), facultat de saber-se existent
* Consciència (psicologia), estat de la ment
* Consciència (ètica), coneixement intern de la bondat o maldat dels propis actes
* Consciència popular
* Consciència ecològica
Viccionari
# Valparaiso

«Valparaíso o Valparaíso» té aquests significats:
* Valparaiso (Florida)
* Valparaiso (Indiana)
* Valparaiso (Nebraska)
* Valparaíso (municipi de Zacatecas), municipi de l'estat de Zacatecas (Mèxic)
* Valparaíso, ciutat i comuna xilena al litoral central del territori continental de Xile, capital de la regió i de la província homònimes
* Província de Valparaíso, territori al centre-oest de la Regió de Valparaíso
* Regió de Valparaíso, cinquena de les 15 regions en què està dividit el territori xilè, composta per set províncies
* Peça Valparaiso o peça Hotel Valparaíso Cas Palma Arena, peça separada del Cas Palma Arena
* Pontifícia Universitat Catòlica de Valparaíso, universitat a la ciutat xilena de Valparaíso
* Valparaíso Sporting, hipòdrom de la ciutat de Viña del Mar, Regió de Valparaíso, Xile
# Smithville (Texas)

Smithville és una població dels Estats Units a l'estat de Texas. Segons el cens del 2000 tenia 3.901 habitants.

## Demografia

Segons el cens del 2000, Smithville tenia 3.901 habitants, 1.491 habitatges, i 990 famílies. La densitat de població era de 429,1 habitants per km².
Dels 1.491 habitatges en un 31% hi vivien nens de menys de 18 anys, en un 49% hi vivien parelles casades, en un 13,8% dones solteres, i en un 33,6% no eren unitats familiars. En el 28,6% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,2% tenia menys de 18 anys, un 7,3% entre 18 i 24, un 27,3% entre 25 i 44, un 19,3% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 82,9 homes.
La renda mediana per habitatge era de 35.586 $ i la renda mediana per família de 45.163 $. Els homes tenien una renda mediana de 33.500 $ mentre que les dones 23.409 $. La renda per capita de la població era de 16.282 $. Aproximadament el 12,1% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smithville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Smithville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Paul Fallot

Paul Fallot (Estrasburg, França, 25 de juny de 1889 - París, França, 21 d'octubre de 1960) va ser un geòleg i paleontòleg francès. Director de l'Institut de Geologia Aplicada de Nancy (1923-1938), professor del Collège de France (1937) i membre de l'Acadèmia de Ciències (1948).

## Obres

Va publicar nombrosos treballs sobre geologia de zones mediterrànies, entre els quals cal destacar:
* Étude géologique de la sierra de Majorque, Paris und Lüttich 1922
* La géologie et les mines de la France d'outre-mer, 1932
* Géologie de la Méditerranée occidentale, mehrere Bände, Paris und Lüttich 1931–1937
* Sur la géologie de l'île d'Ibiza (Baléares)
* Essai sur la géologie du Rif septentrional, Rabbat 1937
* Les progrès de la géologie en Espagne depuis cent ans
* El sistema cretácico en las cordilleras Béticas, Madrid 1944
* Estudios geológicos en la zona subbética entre Alicante y el Río Guadiana Menor, 1945

## Referències

* ↑ «P. Fallot (1889 - 1960)». Royal Netherlands Academy of Arts and Sciences. [Consulta: 19 juliol 2015].
* ↑ Brouwer, H.A. «Levensbericht P. Fallot». Jaarboek, 1960-1961. Royal Netherlands Academy of Arts and Sciences [Amsterdam], pàg. 285–288.
# Resclosa d'Ullà

La Resclosa és l'última de les nombroses rescloses i pantans que represen les aigües del riu Ter ubicada al terme d'Ullà. Es tracta d'una petita resclosa que data del segle xvii per a derivar aigua per al regadiu. Aquest espai destaca especialment pels boscos de ribera que creixen als marges i sobre les illes fluvials (una d'elles tot just davant del canal que aporta aigües del riu Daró). La salzeda i l'albereda i alguns claps de verneda constitueixen les principals comunitats forestals de ribera. Al fons s'hi fan herbassars de macròfits. La fauna ornítica hi és molt ben representada, destacant espècies com el blauet (Alcedo atthis), el martinet de nit (Nycticorax nycticorax) i altres. Moltes d'aquestes espècies nidifiquen en diverses illes fluvials que ofereixen seguretat a aquestes espècies. El principal factors adversos a la conservació d'aquest espai són la substitució de la vegetació de ribera per plantacions fusteres i conreus de regadiu. Algunes desbrossades de vegetació que s'han efectuat a la zona han malmès les comunitats de ribera. Altres factors de menor importància serien l'abocament d'aigües residuals de granges i nuclis rurals i la caça. El tram de riu inclòs en la zona humida de la Resclosa d'Ullà es troba dins l'espai de la Xarxa Natura 2000

## Referències

* ↑ (ambdues hàbitats d'interès comunitari, codi 92A0)
* ↑ hàbitat d'interès comunitari, codi 3150
* ↑ ES5120011 "Riberes del Baix Ter".
* ↑ «Resclosa d'Ullà». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 12 agost 2014].
# Sant Andreu d'Oristà

Sant Andreu d'Oristà és una església amb elements romànics, barrocs i neoclàssics d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

L'església de Sant Andreu centra el poble d'Oristà. Es tracta d'una construcció neoclàssica que conserva una antiga cripta romànica. Església d'una sola nau amb dos nivells parcialment superposats, arran del descobriment de la cripta. La nau, de considerables dimensions i poques obertures, és una construcció neoclàssica que deixa enrere les formes barroques. Va variar la seva orientació cap a l'oest degut al descobriment de la nau inferior. Cal destacar també un petit campanar de base quadrada amb 8 obertures, dos per cada costat, adossat damunt la nau.
No és clar que l'anomenada cripta de Sant Andreu fos realment una cripta, és possible que originalment fos una tribuna, tot i que caldria estudiar-ho. L'espai és de planta rectangular i està situada sota el nivell del terra actual de l'església. Té tres naus separades per dues rengleres de columnes, unides entre si per arcs de mig punt i formant trams de volta d'aresta. Sols una de les actuals sis columnes és original, junt amb les adossades al mur de llevant. Una escala tapiada al mur de tramuntana és l'únic testimoni de l'antic accés. Als murs de la cripta on no hi ha columnes adossades, hi ha finestres de doble esqueixada, que foren afegides a l'última restauració.

## Història

La noticia més antiga que es conserva és del 27 de febrer del 923 arràn d'una venda de vinyes que es trobaven dins la finca de l'església. També per una venda de vinyes apareix documentada com a parròquia el 31 de maig de 942, funció que es confirma en la notícia que dona la restauració de la canònica de Vic el 957. En diverses visites de bisbes vigatans apareixen anomenats els diferents altars el 1358, el 1581 es mana refer la teulada. El 1589 es dona per primera vegada notícia de la cripta, notícia que detalla el 1666 el bisbe Antoni Pascual. El 1775 comencen les notícies d'una nova església. El bisbe Veyan manà aterrar la part antiga del cor i possiblement soterrar la cripta. El 1969, a partir de les descripcions, es va descobrir la cripta, que fou restaurada amb participació de la Diputació de Barcelona i recursos locals.

## Referències

* 1 2 3 «Sant Andreu d'Oristà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Universitat de Rennes 2

La Universitat de Rennes 2 (en francès, Université de Haute Bretagne - Rennes 2) està situada a Rennes, França.
Disposa entre d'altres de facultats d'humanitats, psicologia i lletres

## Enllaços externs

* Universitat de Rennes 2 (francès)
# Escil·les

Escil·les (llatí: Scyllae) era una ciutat de Tràcia a la costa de l'Euxí, on acabava la muralla defensiva romana d'Orient construïda per Anastasi I Dicor amb la finalitat de defensar Constantinoble.
La muralla començava a Selímbria a la Propòntida i travessava Tràcia per la part més estreta, a uns 40 km de Constantinoble.

## Referències

* ↑ Smith, William (ed.). «Scyllae». Dictionary of Greek and Roman Geography (1854). [Consulta: 8 juliol 2021].
# Smià

Smià (àrab الصميعة) és una comuna rural de la província de Taza de la regió de Fes-Meknès. Segons el cens de 2014 tenia una població total de 7.435 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pelapòrc

Pelapòrc (nom occità, en francès Pelleport) és un municipi francès, situat a la regió d'Occitània, departament de l'Alta Garona.
* L'Alcalde.
* L'església.
* El monument de la guerra.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
# Riu Sokoto

El riu Sokoto, també conegut com a riu Kebbi, és un afluent del riu Níger que discorre pel nord-oest de Nigèria. La font se situa a prop de Funtua, al sud de l'estat de Katsina. Flueix cap al nord-oest passant per Gusau, a l'estat de Zamfara, on l'embassament de Gusau abasteix la ciutat d'aigua. Més avall el riu entra en l'estat de Sokoto i se li uneix el riu Rima, Finalment entra a l'estat de Kebbi. S'uneix al riu Níger uns 120 quilòmetres al sud de Birnin Kebbi.
Les planes al voltant del riu són molt conreades i el riu s’utilitza pel regadiu. El riu és un mitjà de transport important. La presa de Bakolori, uns 100 quilòmetres aigües amunt de Sokoto, ha tingut un impacte significatiu en el cultiu de la plana inundable aigües avall.

## Hidrografia

El cabal del riu es va mesurar en m³ / s a la desembocadura.

## Referències

* ↑ «Sokoto River | river, Nigeria» (en anglès). Encyclopaedia Britannica. [Consulta: 26 gener 2021].
* ↑ Examining Sediment Accumulation in Goronyo Reservoir, Sokoto State, Nigeria
* ↑ Assessment of the Impact of Climate Change on Water Resources Availability in the Sokoto-Rima River Basin
# Jules Lowie

Jules Lowie (Nokere, Kruisem, 6 d'octubre de 1913 - Deinze, 2 d'agost de 1960) era un ciclista belga que fou professional entre 1935 i 1947. Va guanyar quinze cursos, la majoria esdeveniments locals menors. Els seus més destacats successos són una cinquena posició al Tour de França i la víctoria al París-Niça de 1938. Va morir amb només quranta-i-sis anys a la ciutat de Deinze.

## Palmarès

* 1938
** 1r a la París-Niça
** Vencedor d'una etapa a la París-Saint Étienne
* 1942
** 1r a Valkenburg
** 1r a St.Martens Lierde
** 1r a Jette
** 1r a Flémalle-Haute
** 1r a Eine
* 1943
** 1r a Zulte
** 1r a Merelbeke
** Vencedor d'una etapa al Circuit de Bèlgica
* 1944
** 1r a Koekelberg
** 1r a Zulte
** 1r a Ruislede
** 1r a Olsene
* 1945
** 1r a Nederzwalm

### Resultats al Tour de França

* 1935. 5è de la classificació general
* 1937. Abandona (17a etapa)
* 1938. 7è de la classificació general
* 1939. Abandona (8a etapa)

## Referències

* ↑ «Jules Lowie». CycleBase. [Consulta: 30 juny 2024].
* 1 2 «Huldiging van wielrenner Jules Lowie te Oudenaarde [Homenatge al ciclista Jules Lowie a Oudenaarde]» (en neerlandès). Museum van Deinze en de Leiestreek, 1935. [Consulta: 30 juny 2024].
* ↑ Warren, Simon. Hellingen: A Road Cyclist's Guide to Belgium's Greatest Cycling Climbs (en anglès). Londres: Little Brown Book Group, 2019. ISBN 978-1-4721-4408-9.
* ↑ Laborde, Christian. Les Grimpeurs du Tour de France (en francès). Monaco: Editions du Rocher, 2022. ISBN 978-2-268-10757-8.

## Enllaços externs

* Palmarès de Jules Lowie (francès)
# Resclosa antimarejada

Una resclosa antimarejada és una resclosa a un riu o canal que serveix a protegir les zones inundables contra les marejades. És una obra d'enginyeria hidràulica molt comuna a la costa atlàntica europea, sotmesa a grans moviments de marea.
En temps normals, la resclosa queda sempre oberta a fi de deixar el pas a les embarcacions, els peixos migratoris i de la marea normal, que és necessari per a protegir els biòtops típics de les ribes inundables per l'aigua salabrosa. En tancar el riu prop de la desembocadura, quan la meteorologia l'imposa, es permet de reduir considerablement la longitud i l'alçada dels dics darrere la resclosa antimarejada. Si cal garantir el pas d'embarcacions en temps de marejades, ha de ser doblada per una resclosa a dues portes. Per a ser eficaços, és indispensable que avall de la resclosa, hi ha zones inundables que poden rebre l'excés d'aigua.
* Resclosa antimarejada a l'Escalda oriental als Països Baixos
* El Thames Barrier al Tàmesi a Londres
* La resclosa a la desembocadura de l'Stör
* Pont Kennedy i resclosa antimarejada al Geeste a Bremerhaven

## Referències

* ↑ Stolzenberger-Ramires, Arisleidy. «Sturmflutsperrwerk». Jujuy: GeoDataZone. [Consulta: 21 març 2015].
# Schreyerita

La schreyerita és un mineral de la classe dels òxids. Rep el seu nom del mineralogista alemany Werner Schreyer (1930-2006), professor de la Universidad Ruhr de Bochum.

## Característiques

La schreyerita és un òxid de fórmula química V₂$^{3+}$Ti₃$^{3+}$O$_9$. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema monoclínic. La seva duresa a l'escala de Mohs és 7.
Segons la classificació de Nickel-Strunz, la schreyerita pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-6N12S, pseudorútil, kleberita, berdesinskiita, oxivanita, olkhonskita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sil·lenita, kyzylkumita i tietaiyangita.

## Formació i jaciments

Va ser descoberta l'any 1976 al mont Lasamba, al districte de Kwale de la província Costanera, Kenya. També ha estat descrita a altres països tot i que els lloc on s'ha pogut trobar aquest mineral són escassos. Als territoris de parla catalana ha estat descrita a la mina Eureka (La Torre de Cabdella, Pallars Jussà).

## Referències

* ↑ «Schreyerite» (en anglès). Mindat. [Consulta: 10 abril 2017].
* ↑ Castillo-Oliver, Montgarri; Melgarejo, Joan Carles; Torró, Lisard; Villanova-de-Benavent, Cristina; Campeny, Marc; Díaz-Acha, Yael; Amores-Casals, Sandra; Xu, Jingyao; Proenza, Joaquin; Tauler, Esperança «Sandstone-Hosted Uranium Deposits as a Possible Source for Critical Elements: The Eureka Mine Case, Castell-Estaó, Catalonia». Minerals, 10, 1, 30-12-2019, pàg. 34. DOI: doi:10.3390/min10010034 [Consulta: 2 febrer 2024].
# Valle de Matamoros

Valencia de Mombuey és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Ermita de la Salut

Ermita de la Salut és el nom dels següents llocs:
* L'ermita de la Salut (El Papiol)
* L'ermita de la Salut (Sant Feliu de Llobregat)
* L'Ermita de la Salut (Tarragona)
* L'Ermita de la Salut de Xirivella